Kustavin kunta

Sirkuskoulun joulunäytös "Lumisadepallossa"
2025-12-07 14:00 - 15:00 (Europe/Helsinki) | ArtTeatro, Salminiituntie 37, Kustavi, 23360, Suomi
Kun lumisadepalloa ravistetaan, niin sirkuskoulu täyttyy lumienkeleistä, tinasotilaista, haltijoista ja noidista, jotka temppuilevat akrobatiassa, trapetsilla, pilvikeinussa, jongleerauksessa ja tasapainoilupalloilla.
Esitys soveltuu kaikenikäisille. Tule tukemaan paikallista kulttuuria ja nauti kustavilaisesta sirkustaiteesta lasten, nuorten ja aikuisoppilaiden esittäminä! Sirkuspuoti on auki!

Kirjaston lukupiiri: Tina Harnesk / Lumeenkylväjät
2025-12-09 17:30 - 18:30 | Kunnantalo, Asetie 2, Kustavi, 23360, Finland
Kustavin kirjaston lukupiiri kokoontuu syksyllä 2025 neljä kertaa, aina torstaisin klo 17.30 uudella kunnantalolla (Asetie 2, Kustavi).
Huomio: Joulukuun lukupiiripäivä on vaihtunut päällekkäisyyden vuoksi. Kokoonnumme keskustelemaan Lumeenkylväjistä siis poikkeuksellisesti tiistaina 9.12. klo 17.30.

Kustavin kirjaston joulukuun lukupiirin kirjana on Tina Harneskin Lumeenkylväjät (WSOY). Keskustelemme kirjasta kaffen kera to 11.12. klo 17.30 kunnantalolla. Vilpittömässä esikoisromaanissa punoutuvat lomittain riehakas huumori ja suru menetetyistä perinteistä.
Máriddjá saa tietää, ettei elä enää kauan. Omapäinen 85-vuotias hyväksyy kohtalonsa rauhallisella raivolla ja keskittyy olennaiseen: kukaan ei saa tietää syöpädiagnoosista, ei etenkään aviomies Biera, joka sairastaa dementiaa. Perinteisesti saamelaisperheissä nuoret polvet huolehtivat vanhemmista, mutta Máriddjá ja Biera eivät koskaan saaneet lapsia. Aikoinaan heidän perhepiiriinsä kuitenkin kuului pieni poika, jota he rakastivat. Missä poika on nyt? Máriddjálla on kiire saada asiat järjestykseen. Yhdessä Máriddjá ja hänen uusi uskottunsa, puhelinkojeaparaatista konemaisella äänellä vastaileva Sire, laativat suunnitelman.
”Loistava esikoisromaani, joka lämmittää kuin kaksinkertaiset lovikkalapaset talvipakkasessa.” – Aftonbladet Söndag
Saamelainen Tina Harnesk (s. 1984) työskentelee kirjastonhoitajana ja asuu perheineen Arvidsjaurissa Ruotsissa. Lapsuutensa hän vietti Jokimukassa. Harnesk kirjoittaa jatkaakseen perheensä ja kansansa rikasta tarinankerrontakulttuuria. Alun perin ruotsiksi ilmestynyt Lumeenkylväjät on Harneskin esikoisromaani. Suomentaja Leena Virtanen.

Luettavat kirjat ja kokoontumispäivät
18.9. Trevor Noah / Laiton lapsi : värikäs nuoruuteni Etelä-Afrikassa
9.10. Clarice Lispector / Tähden hetki
20.11. Tuomas Mustikainen / Mutta pimeys näkee sydämen
11.12. Tina Harnesk / Lumeenkylväjät > HUOMIO! Joulukuun lukupiiripäivä on vaihtunut päällekkäisyyden vuoksi. Kokoonnumme keskustelemaan Lumeenkylväjistä siis tiistaina 9.12. klo 17.30.

Voit lainata luettavan teoksen Kustavin kirjastosta, varata sen itse Vaski-verkkokirjastosta osoitteesta https://vaski.finna.fi/ tai kuunnella vaikka äänikirjana. Tapaamisessa sukellamme yhdessä teoksen maailmaan. Keskustelemme teoksen ja teeman synnyttämistä ajatuksista ja kirjailijasta ja hänen tuotannostaan. Liity seuraan rennolla ja avoimella mielellä. Lukemiasi sivumääriä ei kysellä. Tervetuloa!

Kysy lisätietoja:

044 742 6602
salla.hanninen@kustavi.fi

Jouluhyörinät
2025-12-13 10:00 - 13:00 | Kustavi-sali, Kivimaantie 20, 23360, Suomi
Kustavin Martat järjestävät perinteiset jouluhyörinät eli joulumyyjäiset tänäkin vuonna.
Myyjiä erilaisin tuottein, kuten joululaatikoita, leivonnaisia, käsitöitä joululahjoiksi ym.
Martat myyvät joulupuuroa ja sekahedelmä soppaa.

Lyhytelokuvapäivä ja kirjaston pienet pikkujoulut
2025-12-18 13:00 - 17:00 | Kunnantalo, Asetie 2, Kustavi, 23360, Finland
Tule viettämään lyhytelokuvapäivää ja kirjaston pieniä pikkujouluja kanssamme.
Tarjolla on neljä lyhytelokuvapäivän näytöstä, pienimuotoista jouluaskartelua, poppareita, pipareita, mehua ja glögiä. Ja rentoa joulutunnelmaa!
Lyhytelokuvapäivää vietetään Suomessa 13. kertaa vuoden lyhyimpänä päivänä 21. joulukuuta sekä sitä edeltävän kahden viikon aikana. Kansainvälisen Ranskasta lähtöisin olevan tapahtuman idea on, että kuka tahansa voi järjestää oman lyhytelokuvanäytöksen omilla laitteillaan haluamassaan paikassa – Lyhytelokuvapäivä tarjoaa elokuvat!
Lyhytelokuvapäivän aikataulu:

klo 13 Lyhytelokuvia lapsille 17 min | Ei dialogia | Ikäraja: Sallittu
klo 13.30 Lähekkäin 63 min | Fin, Eng | Ikäraja: Sallittu
klo 15 Avoimen Open Screen -kategorian parhaat 56 min | Fin, Eng | Ikäraja: 7
klo 16.30 Lyhytelokuvia lapsille 17 min | Ei dialogia | Ikäraja: Sallittu

Lyhytelokuvan näytöksistä tarkemmin:
Klo 13 Oulun kansainvälinen lasten- ja nuortenelokuvien festivaali: LYHYTELOKUVIA LAPSILLE 17 min | Ei dialogia | Sallittu
Dialogiton lyhytelokuvapaketti lapsille ja animaatioiden ystäville. Elokuvassa Mesikämmenten tuutulaulu lauletaan latviaksi, mutta sen ymmärtäminen ei ole edellytyksenä
tarinan seuraamiselle.
Sisältää seuraavat lyhytelokuvat:
1. FOXTALE
Nälkäinen kettu
Portugali | 2023 | Animaatio | 6 min | Ei dialogia | Ikäraja: Sallittu
Ohjaaja: Alexandra Allen
Nälkäinen kettu etsii maha kurnien metsästä sopivaa saalista. Juuri kun kettu luulee löytäneensä täydellisen ruokapaikan, paikalle liihottaa nälkäinen lintuparvi. Kuka
2. DER KLEINE LÜFTER
Pieni tuuletin | Little Fan
Saksa | 2023 | Animaatio | 6 min | Ei dialogia | Ikäraja: Sallittu
Ohjaaja: Sveta Yuferova, Shad Lee Bradbury
Kömpelö pieni tuuletin tutkii uteliaana kirjoituspöytää ja siellä olevia tavaroita.nappaa puun viimeisen hedelmän?
3. ČUČI ČUČI
Mesikämmenten tuutulaulu | Hush Hush Little Bear
Latvia | 2022 | Animaatio | 5 min | Lav, Fin, Eng | Sallittu
Ohjaaja: Māra Liniņa
Äiti- ja isäkarhu lähtevät keräämään ruokaa ja jättävät pikkukarhut nukkumaan, tai niin he ainakin luulevat.
HUOM! Elokuva sisältää latviankielistä laulua, jonka ymmärtäminen ei ole edellytyksenä tarinan seuraamiselle.
klo 13.30 Helsinki International Film Festival – Rakkautta & Anarkiaa: Lähekkäin 63 min | Fin, Eng | Ikäraja: Sallittu
Rakkautta & Anarkiaa -elokuvafestivaalin kokoamassa paketissa nähdään kolme syyskuussa festivaalin Kotimaisessa kilpailussa palkittua elokuvaa, joissa kaikissa ollaan jollain tapaa lähellä toista ihmistä. Elokuvat kuljettavat läpi erilaisten kohtaamisten lämmöllä ja huumorilla, vauhtia ja vaarallisia tilanteita unohtamatta!
1. LOVETANSSIT The Dance Roadtrip Suomi | 2025 | Dokumentti | 18 min | Fin, Eng | Ikäraja: Sallittu Ohjaaja: Sara Maaria Peltonen
Lovetanssit on visuaalinen, immersiivinen dokumenttielokuva illasta lavatansseissa. Matka tanssipaikalle taitetaan kuusikymppisten, intohimoisten lavatanssiharrastajien
Birgitan, Jounin ja Päivin kimppakyydissä. Jokainen meistä haluaa kuulua johonkin, mutta läheisyys edellyttää sitä, että uskaltaa asettaa itsensä alttiiksi torjutuksi
tulemiselle: tanssi-illan rohkein temppu ei olekaan se, että hakee toista tanssimaan vaan se, että uskaltaa myöntää tarvitsevansa toista.
2. SUKKAHOUSUT
Pantyhose
Suomi | 2024 | Fiktio | 15 min | Fin, Eng | Sallittu
Ohjaaja: Fabian Munsterhjelm
Pariskunta on lähdössä tärkeään juhlaan. Avaimet, puhelimet ja kutsut on mukana, mutta sukkahousuissa on reikä.
3. TRY ME <3
Suomi | 2025 | Fiktio | 30 min | Fin, Eng | Ikäraja: Sallittu
Ohjaaja: Susani Mahadura
Elokuvassa Try Me <3 kolme ystävystä kokoontuu ottamaan voimaannuttavia muotokuvia – jokainen heistä on hiljattain käynyt läpi vaikean elämänvaiheen. Intiimi
purkautumishetki saa yllättävän käänteen, kun yhden puhelin varastetaan, ja vauhdikkaan takaa-ajon aikana he oppivat jotain uutta itsestään ja toisistaan.
klo 15 Avoimen Open Screen -kategorian parhaat 56 min | Fin, Eng | Ikäraja: 7
Open Screen -leffapaketti koostuu siihen lokakuun 2025 aikana hakeneista elokuvista. Tämä kaikenlaisille tekijöille avoin kategoria keräsi runsaasti hakemuksia, ja
lopulliseen pakettiin valikoitui kuusi elokuvaa. Kokonaisuuden kuratoi Lyhytelokuvapäivän työryhmän Riina Mikkonen sekä elokuvantekijä-muusikko Lauri-Matti Parppei.
1. MAAILMA ODOTTI PAIKOILLAAN
The World Stood Still
Suomi | 2025 | Fiktio | 15 min | Fin, Eng | Ikäraja: Sallittu
Ohjaaja: Elise Celestia
Nuori transnainen Myrsky asustaa isoisänsä sohvalla paettuaan vanhemmiltaan, ja etsii paikkaansa maailmassa. Hän haaveilee muuttavansa jonnekin kauas, mutta alkaa suurten
päätösten kynnyksella pohtimaan kodin todellista merkitystä. Ehkä uusi elämä voisikin vielä löytyä myrkytetyltä tuntuneessa kaupungissa?
2. SAUNOJAT (SAUNA PEOPLE)
Suomi | 2025 | Animaatio | 6 min | Ei dialogia | Ikäraja: Sallittu
Ohjaaja: Sanna Taikina
Alkusauna saapuu maahan synnyttämään saunojia. Yhteentörmäävät tavat aiheuttavat synnyinsaunassa erimielisyyksiä, mutta kuka oikein saa olla oikea Saunoja? Patoutuneet
tunteet kasaantuvat pulloon. Yhteistyö löytyy koettelemuksesta, jonka polttoaineena toimivat perunat ja myrsky.
3. KIROTTU PUU
The Cursed Tree
Suomi | 2023 | Fiktio | 12 min | Fin, Eng | Ikäraja: Sallittu
Ohjaaja: Nicola Novokmet
Katriina on hukassa elämässä ja itsensä kanssa, joten hän tarrautuu lapsuuden ystävään Lumiin. Ainoaan varmaan asiaan.
4. PAHA TAPA
A Bad Habit
Suomi | 2024 | Fiktio | 5 min | Fin, Eng | Ikäraja: 7
Ohjaaja: Anne Seppänen, Jaakko Kelaranta, Pyry Kuronen
Entinen palkkamurhaaja saa huomata kantapään kautta, että vanhat tavat istuvat tiukassa.
5. UUPUNUT KUNINGATAR
The Exhausted Queen
Suomi | 2024 | Dokumentti | 14 min | Fin, Eng | Ikäraja: Sallittu
Ohjaaja: Kalle Vähäkuopus
Ville Asikainen tekee töitä drag queen -taiteilijana Miss Lumiere -nimellä. Kiireinen arkielämä yhdistettynä drag-alan vaativuuteen on alkanut vaikuttamaan jaksamiseen ja
Ville on saapunut elämässään uralliseen kriisiin. Voiko hän jatkaa rakastamaansa drag-uraansa, vai onko aika jättää rakas työ menneisyyteen oman henkisen jaksamisen takia?
klo 16.30 Oulun kansainvälinen lasten- ja nuortenelokuvien festivaali: LYHYTELOKUVIA LAPSILLE 17 min | Ei dialogia | Sallittu
Dialogiton lyhytelokuvapaketti lapsille ja animaatioiden ystäville. Elokuvassa Mesikämmenten tuutulaulu lauletaan latviaksi, mutta sen ymmärtäminen ei ole edellytyksenä
tarinan seuraamiselle.
Sisältää seuraavat lyhytelokuvat:
1. FOXTALE
Nälkäinen kettu
Portugali | 2023 | Animaatio | 6 min | Ei dialogia | Ikäraja: Sallittu
Ohjaaja: Alexandra Allen
Nälkäinen kettu etsii maha kurnien metsästä sopivaa saalista. Juuri kun kettu luulee löytäneensä täydellisen ruokapaikan, paikalle liihottaa nälkäinen lintuparvi. Kuka
2. DER KLEINE LÜFTER
Pieni tuuletin | Little Fan
Saksa | 2023 | Animaatio | 6 min | Ei dialogia | Ikäraja: Sallittu
Ohjaaja: Sveta Yuferova, Shad Lee Bradbury
Kömpelö pieni tuuletin tutkii uteliaana kirjoituspöytää ja siellä olevia tavaroita.nappaa puun viimeisen hedelmän?
3. ČUČI ČUČI
Mesikämmenten tuutulaulu | Hush Hush Little Bear
Latvia | 2022 | Animaatio | 5 min | Lav, Fin, Eng | Sallittu
Ohjaaja: Māra Liniņa
Äiti- ja isäkarhu lähtevät keräämään ruokaa ja jättävät pikkukarhut nukkumaan, tai niin he ainakin luulevat.
HUOM! Elokuva sisältää latviankielistä laulua, jonka ymmärtäminen ei ole edellytyksenä tarinan seuraamiselle.

Nuutinpäivätanssit 13.1.2026
2026-01-13 19:00 - 23:00 | Tuulentupa
Perinteiset Nuutinpäivätanssit, arpajaiset, parhaat Nuutti-pukit palkitaan.

Kulttuuriretki Raumalle valotaidetapahtumaan ja taidemuseoon la 17.1.
2026-01-17 12:00 - 20:30
Tee talvinen tammikuinen retki kanssamme Raumalle lauantaina 17.1.2026. Retkeen sisältyy bussikuljetus, vierailu Lumen-valotaidetapahtumassa sekä halutessasi omakustanteinen vierailu taidemuseossa ja omakustanteinen ruokailu ravintola Buena Vistassa. Viimeinen ilmoittautumispäivä on 8.1.2026.
Matka Kustavista Raumalle kestää n. 1,5 h. Museolta ravintolaan voimme siirtyä bussilla, mutta retki sisältää kävelyä valoteokselta toiselle arviolta 2 km. Aikataulu tarkentuu vielä, mutta lähtö on puolilta päivin ja paluu illalla eli retkeen on hyvä varata koko päivä. Ensin on tarkoitus vierailla taidemuseossa, sitten ruokailu ja lopuksi kierros valotaidetapahtumassa. Jos ruokailun tai taidemuseon haluaa jättää väliin, voi ne ajat viettää Raumalla vapaavalintaisesti.
Ilmoittautuminen tehdään Webropol-lomakkeella. Retki toteutuu jos mukaan saadaan vähintään 20 osallistujaa.
ILMOITTAUDU RETKELLE TÄÄLLÄ (viim. 8.1.) : https://link.webropol.com/ep/kulttuuriretkiRaumalle

Rauman taidemuseo

Rauman taidemuseossa on retken aikaan moninkertaisesti palkitun suomenruotsalaisen Cia Rinteen näyttely ”Wasting my grammar”. Museo on auki lauantaina 17.1. klo 11-16. Normaalihintainen lippu maksaa 8,30 € ja alennettu 5,20 €. Museossa käy myös Museokortti.

Cia Rinne: Wasting my Grammar

4.10.2025 – 2.4.2026 Rauman taidemuseossa
Suomenruotsalaisen Cia Rinteen näyttely on moninkertaisesti palkitun taiteilijan ensimmäinen yksityisnäyttely suomalaisessa taidemuseossa. Wasting my Grammar on monikielinen, mediataidetta ja installaatioita yhdistelevä kokonaisuus, joka käsittelee vuorovaikutusta, yhteisöä ja kieltä sekä kielen pettävää, kääntämättömiin jäävää aluetta kommunikaatiossa.

Lue lisää Rauman taidemuseosta ja Wasting my Grammar -näyttelystä: https://museot.fi/nayttelykalenteri/index.php?nayttely_id=40544

Lumen-valotaidetapahtuma 14.-17.1.2026

Lumen-valotaidetapahtumaa on järjestetty Raumalla vuodesta 2021 alkaen. Tapahtuman tuottaa Rauman kaupunki. Idea tapahtumasta syntyi Rauman Energian aloitteesta, sillä yritys halusi juhlia 120-vuotista taivaltaan yhdessä kaupunkilaisten kanssa. Rauma täyttyy valotaiteesta aina tammikuun alkupuolella. Teokset ovat ainakin aiemmin sijainneet keskusta-alueella ja olleet esillä klo 17-22.

Tutustu valotaidetapahtumaan: https://www.lumenrauma.fi/
Ravintola Buena Vista
Seurustelu- ja ruokaravintola Buena Vista sijaitsee Rauman kanaalin rannassa Rauman keskustassa. Monipuolisella à la carte -ruokalistalla on yli 50 ruokalajia.Tutustu ravintolaan ja ruokalistaan: https://www.ravintolabuenavista.com/

Kustavin ja Taivassalon valuma-aluesuunnittelun yleisötilaisuus
2026-01-22 17:15 - 19:00
Yleisötilaisuudessa etsitään yhteistyössä maanomistajien
kanssa sopivia paikkoja erilaisille luonnonmukaisille
vesienhallintarakenteille. Ohjelmassa on puheenvuoroja
valuma-aluesuunnitelmasta, vesienhallinnasta ja muuttuviin
sääoloihin varautumisesta.

Teatteriretki: Nämä juhlat jatkuvat vielä
2026-01-23 16:30 - 21:30 | Turun Kaupunginteatteri, Itäinen Rantakatu 14, Turku, 20800
Taivassalon ja Kustavin kulttuuritoimet järjestävät yhteistyössä retken Turun Kaupunginteatterin esitykseen ”Nämä juhlat jatkuvat vielä” perjantaina 23.1.2026.
Näytelmä on elämänviisautta rönsyilevä, vuoroin terävä, vuoroin lempeä tapauskertomus kansalliskirjailija Eeva Kilven ja kustannustoimittajan sukupolvet ylittävästä ystävyydestä. Se pohjautuu Anna-Riikka Carlsonin vuonna 2024 ilmestyneeseen kaunokirjalliseen tietokirjaan Rakas Eeva Kilpi. Nämä juhlat jatkuvat vielä.
Esitys alkaa klo 18.30, ja sen kesto on n. 2h 15min.
Retken kuljetusaikataulu:
klo 16.30 lähtö Kustavin kunnantalolta (Asetie 2)
klo 17.00 lähtö Taivassalon liikuntahallilta (Ihattulantie 12)
klo 18.30 Nämä juhlat jatkuvat vielä -esitys
n. klo 20.45 lähtö takaisin Taivassaloon/Kustaviin
Retken hinta 40€ sis. teatterilipun ja kuljetuksen. Retkelle ilmoittaudutaan ostamalla lippu Taivassalon verkkokaupan kautta. Liput retkelle ovat myynnissä 14.12.2025 saakka, ja retki toteutetaan, jos mukaan saadaan vähintään 20 osallistujaa. Mikäli retki ei toteudu, maksu palautetaan lipun ostaneille. Mikäli retki toteutuu, ostettua lippua ei ole mahdollista peruuttaa 14.12.2025 jälkeen.
Osta lippu: https://verkkokauppa.taivassalo.fi/tuote/retki-teatteriin/

Lisätietoja
Taivassalon kirjasto- ja kulttuuripalveluvastaava Taneli Toppari, 0503873366, taneli.toppari@taivassalo.fi
Kustavin kirjastonhoitaja-kulttuurisihteeri Salla Hänninen, 0447426602, salla.hanninen@kustavi.fi
